b'\n_START_ARTICLE_\nTewodros II d\'Eti\xc3\xb2pia\n_START_SECTION_\nVida privada i familiar\n_START_PARAGRAPH_\nTewodros fou el fill de Hailou Welde Giyorgis, governador de la prov\xc3\xadncia de Qwara i militar que va morir en una confrontaci\xc3\xb3 contra els sudanesos. La seva mare venia kosso. Despr\xc3\xa9s de la mort del seu marit, ella entr\xc3\xa0 en una ordre que observava el vot de pobresa. El seu oncle, Dejazmatch Kenfon tamb\xc3\xa9 era un militar reputat. Tewodros era parent de Dejazmatch Marou de Dambya, un dels grans cas de l\'emperador et\xc3\xadop que va morir el 1827 durant la batalla de Kossober. Tewodros es va casar el 1847 amb Tewabetch Ali, una "jove princesa de Yedjou" que "tenia quinze anys i era remarcant tant per la seva bellesa com per les seves qualitats de cor i d\'esperit". Aix\xc3\xad, Tewodros va esdevenir amatch del m\xc3\xa9s important dels ras del Zemene Mesafent: Ras Ali II. Els joves esposos s\'estimaven sincerament per\xc3\xb2 les relacions amb la fam\xc3\xadlia de Tewabetch no eren bones. Aix\xc3\xad, despr\xc3\xa9s de la revolta contra Ali i Menen, \xc3\xa0via de Tewabetch, Tewodros fou sostingut per la seva esposa. _NEWLINE_[[Fichier:D\xc3\xa9jatch Al\xc3\xa1mayou, King Theodore\'s Son, by Julia Margaret Cameron.jpg|miniatura||Leul Alemayehou T\xc3\xa9wodros, fill de T\xc3\xa9wodros II.]]_NEWLINE_El 1856, despr\xc3\xa9s de la seva campanya a Shewa, Tewodros fou informat del mal estat de salut de la seva esposa. Ell la va anar a veure per\xc3\xb2 Tewabetch va morir el 1858 quan ell estava de cam\xc3\xad._NEWLINE_El febrer de 1860 Tewodros va casar-se amb la seva segona esposa, Terounesh Woub\xc3\xa9, la filla del Dejazmatch Woub\xc3\xa9 Hayle Mariyam. El matrimoni tamb\xc3\xa9 fou pol\xc3\xadtica, ja que Woub\xc3\xa9, el seu sogre, era un antic dirigent de Tigray, una regi\xc3\xb3 que sortia d\'una revolta._NEWLINE_Tewodros tenia una filla, Alitash i un fill, Alemayehou. Va casar la seva filla amb Menelik II. El seu fill va n\xc3\xa9ixer el 1861 i va cr\xc3\xa9ixer amb Menelik a la cort imperial. Despr\xc3\xa9s de l\'expedici\xc3\xb3 de Napier, Alemayehou fou portat al Regne Unit, a on va morir el 1879.\n_START_SECTION_\nNaixement i educaci\xc3\xb3\n_START_PARAGRAPH_\nTewodros va n\xc3\xa9ixer el 1818 amb el nom de Kassa Hailou a Charghe. a la prov\xc3\xadncia de Qwara, governada pel seu pare Hailou Welde Giyorgis. La seva mare es deia Woyzero Attetegeb. La seva regi\xc3\xb3 natal \xc3\xa9s al nord-oest de l\'Imperi Et\xc3\xadop, a la frontera amb el Sudan; a all\xc3\xa0 hi havia molts contrabandistes i patia els raids dels egipcis i dels sudanesos. El seu oncle era Kenfou Haylou, un militar reputat per les lluites contra els egipcis i els sudanesos. Els seus or\xc3\xadgens familiars expliquen que es va fer a si mateix i la seva base territorial (Qwara) que van jugar un rol essencial des de la seva ascens al poder._NEWLINE_Cap al 1820, despr\xc3\xa9s de la mort de Hailou, Attetegeb es va trobar sola amb el seu fill i van a Gondar. Ella era venedora de kosso - una professi\xc3\xb3 que era objecte de burles - i va esdevenir m\xc3\xa9s modesta, cosa que no li permetia educar el seu fill correctament. Per aix\xc3\xb2 va confiar a Tewodros al seu oncle, Kenfou, que el va enviar a l\'escola del monestir de Tekle Haymanot, entre Gonder i el Llac Tana. Despr\xc3\xa9s d\'un conflicte entre faccions locals, el monestir fou destru\xc3\xaft i tots els alumnes de l\'escola van morir excepte Tewodros que va retornar amb el seu oncle. En la cor de Dejazmatch Kenfou, Tewodros va rebre les primeres lli\xc3\xa7ons d\'administraci\xc3\xb3, estrat\xc3\xa8gia i t\xc3\xa0ctica militar. Tamb\xc3\xa9 va aprendre a llegir i escriure. Tewodros era un gran lector i s\'interess\xc3\xa0 per la literatura et\xc3\xadop i la hist\xc3\xb2ria antiga i contempor\xc3\xa0nia d\'Europa. Estudi\xc3\xa0 l\'obra de William Shakespeare. Marcat per la seva formaci\xc3\xb3 religiosa, aprofund\xc3\xad els seus coneixements sobre la B\xc3\xadblia. Tewodros tenia una molt bona educaci\xc3\xb3 per la seva \xc3\xa8poca.\n_START_SECTION_\nLa seva vida com shefta\n_START_PARAGRAPH_\nTot i la seva participaci\xc3\xb3 en les campanyes militars, les relacions amb el seu oncle, Kenfou, eren dif\xc3\xadcils. Aquest, propietari del feu de Dembiya, desitjava llegar el seu territori a un dels seus fils i no a Tewodros. Cap al 1839, Kenfou va morir i els seus dos fills foren derrotats pel Dejazmatch Goshou de Damot i de Godjam. Tewodros va decidir marxar de Qwara per a unir-se a les files d\'aquest darrer. Frustrat perqu\xc3\xa8 no progressava en les tropes de Goshou, va retornar a la seva prov\xc3\xadncia natal, l\'\xc3\xbanica regi\xc3\xb3 en qu\xc3\xa8 podia reclamar una her\xc3\xa8ncia pol\xc3\xadtica. Quan va tornar a Qwara, va veure que despr\xc3\xa9s de la mort de Kenfou, Menen Liben Amad\xc3\xa9, dirigent del Begemder i esposa de Yohannes III d\'Eti\xc3\xb2pia s\'havia apropiat de Dembiya. Aquesta usurpaci\xc3\xb3 la va fer en nom del seu fill, Ras Ali II de Yedjou, un dels m\xc3\xa9s importants senyors de la guera del Zemene Mesafent. La pres\xc3\xa8ncia de Tewodros inquiet\xc3\xa0 el governador de Qwara i els oficials de Menen el pressionaren perqu\xc3\xa8 se n\'an\xc3\xa9s de la prov\xc3\xadncia. Volien evitar que Tewodros fes valer el seu dret de successi\xc3\xb3 i ell va decidir revoltar-se; Tewodros va partir cap a les terres baixes de l\'oest i comen\xc3\xa7\xc3\xa0 na vida de shefta._NEWLINE_La decisi\xc3\xb3 de Tewodros de revoltar-se fou un moment capital en la vida del futur Negus (emperador d\'Eti\xc3\xb2pia). Aquest per\xc3\xadode de la seva vida fou el que el va marcar m\xc3\xa9s. Apr\xc3\xa8n a ser gener\xc3\xb3s. Ell redistribu\xc3\xafa una part dels seus botins entre els pagesos que li eren afins. El repartiment dels guanys li va assegurar una base pol\xc3\xadtica que no parava d\'engrandir-se. La vida com a shefta tamb\xc3\xa9 el port\xc3\xa0 a enfrontar-se amb els egipcis, cosa que fou l\'origen de la seva obsessi\xc3\xb3 contra els turcs i la seva voluntat d\'alliberar Jerusalem del jou otom\xc3\xa0. Havent comen\xc3\xa7at amb menys d\'una dotzena d\'homes, r\xc3\xa0pidament va ajuntar m\xc3\xa9s de tres-cents homes de talent. Les seves primeres expedicions militars foren reeixides. Tewodros utilitzava la seva t\xc3\xa0ctica habitual: despr\xc3\xa9s d\'haver anunciat una incursi\xc3\xb3, partia al vespre amb uns cinc-cents cavallers i marxaven durant la nit i arribaven al mat\xc3\xad per a sorprendre l\'enemic. El 1837 va conduir els seus homes cap a la frontera sudanesa.\n_START_SECTION_\nEntrada a la pol\xc3\xadtica\n_START_PARAGRAPH_\nEls atacs contra les caravanes afectaren els impostos que percibia Menen i per aix\xc3\xb2 no va poder restar indiferent. Els senyors yedjous es van inquietar i van pressionar a l\'esposa de Yohannes III. Tewodros, "Massa efica\xc3\xa7 per a ser ignorat i massa important per a \xc3\xa9sser subm\xc3\xads", fou invitat per Menen a entrar a l\'ex\xc3\xa8rcit del seu fill, Ras Ali, quan es confrontava amb els seus ve\xc3\xafns. En una posici\xc3\xb3 de for\xc3\xa7a, Tewodros va esdevenir governador de Qwara, prov\xc3\xadncia que controlava militarment i va obtenir la m\xc3\xa0 de la princesa Tewabetch, filla de Ras Ali, amb qui es va casar el 1847. D\'aquesta fase de la seva vida, Tewodros va aprendre que la for\xc3\xa7a militar l\'havia situat al nivell en qu\xc3\xa8 estava._NEWLINE_El nou governador de Qwara estava insatisfet: la seva prov\xc3\xadncia estava amputada, ja que li faltava Dembiya, que era la que tenia m\xc3\xa9s import\xc3\xa0ncia financera de la regi\xc3\xb3. A m\xc3\xa9s a m\xc3\xa9s, a la cort humiliaven a Tewodros pels seus or\xc3\xadgens modestos. Amb el suport de Tewabetch es va rebel\xc2\xb7lar contra Menen i va envair Dembiya. Llavors va adquirir el sobrenom d\'Abba Tateq que posteriorment va esdevenir el seu nom de cavaller. Menen, inconscient de la import\xc3\xa0ncia del moviment que havia fet Tewodros, va enviar una for\xc3\xa7a inadequada, sota el comandament del Dejazmatch Wandyerad que va patir dues derrotes. Massa ocupades a Godjam, les forces de Menen i Ali no pogueren acudir de refor\xc3\xa7os. El front oriental era m\xc3\xa9s enc\xc3\xa8s i ella va decidir d\'anar a l\'est amb les seves tropes i va deixar Gondar sense defenses._NEWLINE_El gener del 1847, Tewodros se\'n va aprofitar i va prendre la ciutat. Va nomenar els seus propis administradors i deman\xc3\xa0 que Ali li pagu\xc3\xa9s impostos; a m\xc3\xa9s a m\xc3\xa9s, va saquejar el magatzem reial i es va acaparar dels aliments de les terres ve\xc3\xafnes. Quan Menen va tornar, el 18 de juny del 1847, va perdre una batalla al nord del Llac Tana i fou ferida a la cuixa. Fou empresonada amb el seu esp\xc3\xb2s, Yohannes III. L\'acolliment que Tewabetch va reservar als ostatges reials va tocar Menen, que estava preparada per a pagar per a la seva alliberaci\xc3\xb3. Despr\xc3\xa9s d\'una negociaci\xc3\xb3 amb Ali, els dos homes van arribar a un acord. Tewodros va obtenir una resposta positiva a totes les seves exig\xc3\xa8ncies: fou elevat a la dignitat de Dejazmatch i Dembiya fou reintegrat a la prov\xc3\xadncia de Qwara. A canvi, va acceptar entrar a l\'ex\xc3\xa8rcit d\'Ali._NEWLINE_En aquests anys com a Dejazmatch, Tewodros va viure la seva primera experi\xc3\xa8ncia militar que implic\xc3\xa0 un armament modern. Al mar\xc3\xa7 del 1848, a Darbaki, quan va voler recuperar els territoris et\xc3\xadops ocupats per Muh\xc3\xa0mmad Al\xc3\xad Paix\xc3\xa0, virrei d\'Egipte i va manar els seus 16.000 soldats a l\'assalt d\'un camp fortificat. Es va impressionar per la disciplina dels mosquets enemics i per l\'efic\xc3\xa0cia de l\'artilleria i va patir la seva \xc3\xbanica derrota, per\xc3\xb2 de la que va aprendre moltes lli\xc3\xa7ons militars. Aquesta derrota explica la seva voluntat d\'equipar l\'ex\xc3\xa8rcit et\xc3\xadop amb armament modern i de formar-los amb les noves t\xc3\xa0ctiques de guerra. M\xc3\xa9s tard, s\'envoltar\xc3\xa0 de consellers egipcis i brit\xc3\xa0nics, com John Bell.\n_START_SECTION_\nRuptura amb Ras Ali II\n_START_PARAGRAPH_\nQuan va retornar del Sudan, Tewodros va castigar els homes que s\'havien aprofitat de la seva partida i s\'havien revoltat. A part, va consolidar la seva autoritat sobre Qwara i es va plantar davant els seus rivals regionals. El gener del 1849 apareixen els primers signes de la ruptura entre Tewodros i Ras Ali II. Es feren sentir quan el primer no es va presentar a Debre Tabor quan el Ras l\'havia convocat. Entre el 1850 i el 1851, Tewodros va anar un temps breu a la prov\xc3\xadncia d\'Agewmeder i va retornar a Qwara. El 1852, l\'enfrontament amb Ali fou un fet que marc\xc3\xa0 l\'inici de l\'ascens cap al tron imperial de Tewodros._NEWLINE_A partir del 1852, Tewodros va comen\xc3\xa7ar una s\xc3\xa8rie de batalles en les quals va batre els grans senyors del Zamene Mesafent, uns despr\xc3\xa9s dels altres. En aquest enfrontament, ell va provar el seu talent extraordinari com a cap militar i estrateg. Tot comen\xc3\xa7\xc3\xa0 al debut del 1852, quan Tewodros va trencar el seu acord amb el Ras Ali refusant d\'anar a una campanya contra Godjam. Ras Ali va decidir atacar a Tewodros que s\'havia retirat a Qwara, a on preparava el seu ex\xc3\xa8rcit. Despr\xc3\xa9s de molts mesos, els dos ex\xc3\xa8rcits es van trobar despr\xc3\xa9s de moltes escaramusses. El setembre del 1852, Ali va atribuir el lloc de governador de Qwara a Goshou, el seu nou aliat que l\'ajudava contra Tewodros.\n_START_SECTION_\nVict\xc3\xb2ries contra els senyors de Zemene Mesafent\n_START_PARAGRAPH_\nEl 27 de novembre del 1852, a la batalla de Gour Amba, Tewodros es va enfrontar amb el seu antic superior, el Dejazmatch Goshou Zewde, senyor del Godjam. El conflicte va durar un dia i Goshou va perdre la vida. A part de la vict\xc3\xb2ria militar de la batalla, aquesta tamb\xc3\xa9 va tenir un gran significat simb\xc3\xb2lic. Gour Amba es trobava a prop de Gondar, que era capital de l\'Imperi i va mostrar les intencions de Tewodros d\'estendre el seu control al centre del pa\xc3\xads. Ali va evacuar Gondar amb els seus administradors tot i l\'actitud conciliadora del conqueridor que m\xc3\xa9s tard va entrar a la ciutat. Va anar a Debre Tabor i va reunir les tropes de Wello, Tigray, Yedjou i del Godjam._NEWLINE_Al gener del 1853, Tewodros va veure com s\'aliaven el Ras Ali i el Dejazmatch Woub\xc3\xa9, aix\xc3\xad com la propera arribada de dos ex\xc3\xa8rcits importants. Al mar\xc3\xa7, informat del setge que li volien fer els seus enemics, Tewodros va marxar de Gondar i va acampar amb el seu ex\xc3\xa8rcit a tres hores de marxa al sud de la ciutat. El 12 d\'abril del 1853 hi va haver la batalla de Gorgorabish\xc3\xa9n entre l\'ex\xc3\xa8rcit de Tewodros i les tropes sota comandament del Dejazmatch Berou Aligaz del Yedjou. Als ex\xc3\xa8rcits del Ras Ali i Woub\xc3\xa9 hi havia molts dejazmatchs. Es va produir un enfrontament entre un home i el Zemene Mesafent, una confrontaci\xc3\xb3 capital al curs de la qual Tewodros va matar personalment a tres dels cinc dejazmatch enemics. Despr\xc3\xa9s d\'aix\xc3\xb2, Tewodros torn\xc3\xa0 a ocupar Gondar i va perseguir els altres dos comandants, Ali i Woub\xc3\xa9._NEWLINE_Al maig del 1853, Tewodros va entrar a Debre Tabor, capital del Ras Ali i la va prendre. El 29 de juny del 1853, Ali fou derrotat per Tewodros a la batalla d\'Ayshal, una de les m\xc3\xa9s sagnants de l\'\xc3\xa8poca. Els historiadors consideren aquesta confrontaci\xc3\xb3 com la fi del Zemene Mesafent o almenys del proc\xc3\xa9s que va conduir a la seva fi, un proc\xc3\xa9s que es va cloure amb la coronaci\xc3\xb3 de Tewodros el 1855. Despr\xc3\xa9s d\'aquesta batalla, "el Zemene Mesafent s\'havia acabat virtualment: un home dominava la nova Eti\xc3\xb2pia". Ali, despr\xc3\xa9s de la desfeta, va fugir al territori yedjou, a on va morir el 1856. La batalla d\'Aishal tamb\xc3\xa9 marca la final de la supremacia d\'Ali i dels Yedjous a Gondar despr\xc3\xa9s dels cinquanta anys anteriors. El 1854, gr\xc3\xa0cies a aquesta vict\xc3\xb2ria, Tewodros va governar tot el nord-oest de l\'Imperi. Tot i aix\xc3\xb2, no s\'atur\xc3\xa0 perqu\xc3\xa8 molts grans pr\xc3\xadnceps del nord encara estaven en llibertat. Al mar\xc3\xa7 del 1854, Tewodros va partir a Godjam per lluitar contra Berou Goshou i li inflig\xc3\xad una derrota a la batalla d\'Amba Jebeli. Berou, ven\xc3\xa7ut, va fugir per\xc3\xb2 el maig del 1854 va abdicar i va acabar a la pres\xc3\xb3 a on va estar tancat 14 anys. M\xc3\xa9s tard, Tewodros va aixafar a Faris Ali de la prov\xc3\xadncia de Lasta.\n_START_SECTION_\nAcord amb l\'Abuna Selama II i batalla de Deresg\xc3\xa9\n_START_PARAGRAPH_\nA la mateixa \xc3\xa8poca, Tewodros va tendir a preparar la seva coronaci\xc3\xb3; li restava combatre amb l\'\xc3\xbanic senyor que quedava al nord de l\'Imperi, el Dejazmatch Woub\xc3\xa9. Despr\xc3\xa9s de la batalla d\'Ayshal, Woub\xc3\xa9 va intentar reconciliar-se amb Tewodros enviant-li regals. Aquest darrer, despr\xc3\xa9s de la campanya de Lasta i de Godjam, havia de protegir la tornada de l\'ex\xc3\xa8rcit i va acceptar el seu oferiment. Va tornar a Tigray per\xc3\xb2 va exigir que Abuna Selama II an\xc3\xa9s a Gondar. Selama va arribar d\'Egipte per la demanda de Tewodros, que es va fer coronar. Tewodros tamb\xc3\xa9 volia obtenir el consentiment de l\'esgl\xc3\xa9sia et\xc3\xadop per a treballar per a la reconstrucci\xc3\xb3 de l\'Imperi. Els dos homes es van posar d\'acord sobre la necessitat d\'una esgl\xc3\xa9sia unida. A aquella \xc3\xa8poca hi havia una disputa teol\xc3\xb2gica que oposava els paridaris de la doctrina tewahedo amb els partidaris de la doctrina sost lidet._NEWLINE_Per a acabar amb la pol\xc3\xa8mica es va organitzar, el juliol del 1854, el concili d\'Amba Chara que va ser presidit per Tewodros. Als opositors de la doctrina tewahedo els va demanar si reconeixien a Abouna com el seu cap espiritual. Quan van respondre que s\xc3\xad, Tewodros els va dir que els que pensaven diferent que l\'Abouna eren els sediciosos. Els castig\xc3\xa0 a tres dies sense beure ni menjar perqu\xc3\xa8 adjuressin dels seus errors. Aquest acord imposat per Tewodros va condemnar la teoria sost lidet i la doctrina tewahedo va esdevenir l\'\xc3\xbanica acceptada a l\'Imperi. Tewodros, a l\'haver solucionat el conflicte, va aconseguir obtenir l\'ajuda de l\'Abuna Selama, que \xc3\xa9s qui el podia coronar emperador. A finals de l\'any 1854 Selama va ungir a Tewodros com Negus. A m\xc3\xa9s a m\xc3\xa9s, Tewodros i tewabetch van formalitzar el seu matrimoni rebent la comuni\xc3\xb3._NEWLINE_Al nord de Gondar, un home no va apreciar aquests canvis recents: el Dejazmatch Woub\xc3\xa9. Aquest no li va recon\xc3\xa9ier el t\xc3\xadtol de Negus i aix\xc3\xb2 va fer que Tewodros l\'ataqu\xc3\xa9s. El 9 de febrer del 1855, Tewodros va guanyar la batalla de Deresg\xc3\xa9, a prop de la capital de l\'\xc3\xbaltim gran Dejazmats del Zemene Mesafent. Aquest succ\xc3\xa9s fou decisiu perqu\xc3\xa8 dos dies m\xc3\xa9s tard, Tewodros va esdevenir oficialment Negusse Negest de l\'Imperi Et\xc3\xadop.\n_START_SECTION_\nCoronaci\xc3\xb3 a Deresg\xc3\xa9 Maryam\n_START_PARAGRAPH_\nL\'11 de febrer del 1855, en abs\xc3\xa8ncia de qualsevol rival al nord d\'Eti\xc3\xb2pia, Kassa hailou, governador de Qwara fou coronat Negus de l\'Imperi per l\'Abuna Selama sota el nom de Tewodros II. Aix\xc3\xad, ir\xc3\xb2nicament, la cerim\xc3\xb2nia es va fer a l\'esgl\xc3\xa9sia de Deresg\xc3\xa9 Maryam, la que Woub\xc3\xa9 havia previst per la seva pr\xc3\xb2pia coronaci\xc3\xb3. La Coronaci\xc3\xb3 de Tewodros constitueix un cap\xc3\xadtol molt important de la hist\xc3\xb2ria d\'Eti\xc3\xb2pia. Des d\'un punt de vista simb\xc3\xb2lic, es considera continuador de la dinastia salom\xc3\xb2nica que havia regnat l\'Imperi a partir del 1270. Tot i que m\xc3\xa9s tard Tewodros va pretendre de tenir ascend\xc3\xa8ncia salom\xc3\xb2nica, aquesta era dubtosa, cosa que li va causar problemes perqu\xc3\xa8 molts senyors locals no es volien sotmetre a un sobir\xc3\xa0 "no-salom\xc3\xb2nic". La coronaci\xc3\xb3 va representar la final del per\xc3\xadodel del Zemene Mesafent i molts historiadors consideren l\'11 de febrer del 1811 com el debut de la Hist\xc3\xb2ria moderna d\'Eti\xc3\xb2pia._NEWLINE_Triant el nom de Tewodros II, Kassa va fer realitat una profecia inscrita a le Fekkere Eyessous, un tractat religi\xc3\xb3 ap\xc3\xb2crif que feia refer\xc3\xa8ncia al regnat de Tewodros I, un sobir\xc3\xa0 dels inicis del segle Xv que havia distribu\xc3\xaft les terres als pagesos. Segons la profecia, Tewodros I instaur\xc3\xa0 un regne just i pacificat._NEWLINE_\xc3\x89s probable que Tewodros, un home religi\xc3\xb3s, estava autoconven\xc3\xa7ut que era aquest dirigent prof\xc3\xa8tic que havia de canviar el curs de la hist\xc3\xb2ria d\'Eti\xc3\xb2pia. Des de la seva coronaci\xc3\xb3, va anunciar la seva voluntat d\'unificar el pa\xc3\xads.\n_START_SECTION_\nCampanyes del Wollo i del Shoa\n_START_PARAGRAPH_\nDespr\xc3\xa9s d\'haver acabat dos anys de conflictes, el negus va continuar les seves expedicions. Si la vict\xc3\xb2ria de Deresg\xc3\xa9 va marcar el final definitiu del Zemene Mesafent, les campanyes contra Wollo i Shoa van comen\xc3\xa7ar un proc\xc3\xa9s de despla\xc3\xa7ament cap al sud del poder pol\xc3\xadtic et\xc3\xadop que va culminar amb la coronaci\xc3\xb3 de Menelik II el 1889. Les independ\xc3\xa8ncies de Wolo i Shoa amena\xc3\xa7aven la seva visi\xc3\xb3 de l\'Eti\xc3\xb2pia unida i centralitzada i per aix\xc3\xb2 hi va menar les expedicions militars._NEWLINE_Al mar\xc3\xa7 del 1855, en ple per\xc3\xadode de dejuni, Tewodros va dirigir-se a conquerir la prov\xc3\xadncia de Wollo. La campanya fou molt dura perqu\xc3\xa8 es va enfrontar a la coalici\xc3\xb3 dels set clans wollos que normalment estaven en conflicte. A l\'altra, la confrontacio es f\xc3\xa9u durant l\'estaci\xc3\xb3 plujosa. Al final, l\'ex\xc3\xa8rcit de Tewodros va sobreviure a una forta resist\xc3\xa8ncia i va prendre Meqela el 12 de setembre del 1855. \xc3\x89s en aquest punt estrat\xc3\xa8gic i simb\xc3\xb2lic en la de Tewodros II el lloc on el Negus f\xc3\xa9u construir una fortalesa que m\xc3\xa9s tard esdevindria el centre del govern. Per a evitar una revolta, Tewodros va capturar molts dels caps wollos ven\xc3\xa7uts i els va guardar com a ostatges a Meqdela._NEWLINE_La vict\xc3\xb2ria a Wollo va permetre a Tewodros de protegir la rereguarda del seu ex\xc3\xa8rcit, que va partir a la conquesta de la "joia de la corona et\xc3\xadop": Shoa. Shoa, que havia estat apartada dels conflictes entre els senyors del Zemene Mesafent a causa del seu allunyament geogr\xc3\xa0fic, era un reialme pr\xc3\xb2sper i pac\xc3\xadfic, molt m\xc3\xa9s que el nord del pa\xc3\xads, que havia estat devastat pels conflictes incessants._NEWLINE_Despr\xc3\xa9s d\'una marxa "sorpresa" despr\xc3\xa9s de l\'atac a Wollo, en plena estaci\xc3\xb3 plujosa, l\'ex\xc3\xa8rcit de Tewodros va arribar a la frontera de Shoa a l\'octubre del 1855. Dividides, les forces de shoanes van cedir enfront de la r\xc3\xa0pida progressi\xc3\xb3 del Negusse Negest. Cap a mitjans d\'octubre, Tewodros va actuar a la batalla de Balla Warqa contra l\'ex\xc3\xa8rcit de Haile Melekot Sahle Selassi\xc3\xa9, Negus de Shoa. La campanya de Shoa va durar uns cinc mesos. i difereix de la de Wollo perqu\xc3\xa8 moltes prov\xc3\xadncies van cedir sense resist\xc3\xa8ncia (Menz, Gedem i Efrata), mentres que les que estaven protegides per Seyfou Sahle Selassie, germ\xc3\xa0 de Haile Melekot, van oferir m\xc3\xa9s resist\xc3\xa8ncia. Al novembre del 1855, les forces imperials regides pel Ras Engeda van sortir victorioses de la batalla de Barakat. El 9 de novembre, Haile Melekot va morir i Tewodros tenia l\'objectiu de capturar el seu fill, Menelik, que era el punt d\'uni\xc3\xb3 de la resist\xc3\xa8ncia shoana. Al febrer del 1856, Tewodros va entrar a la ciutat d\'Ankover, on fou acollit pels clergues i els caps locals que s\'hi havien sotm\xc3\xa8s. Menelik, que pr\xc3\xa8viament havia estat capturat, fou condu\xc3\xaft amb altres dignataris de Shoa a Meqdela; tot i aix\xc3\xb2, Tewodros va assegurar a les poblacions locals que els tractaria b\xc3\xa9. Aquest va reempla\xc3\xa7ar l\'administraci\xc3\xb3 que hi havia al poder. Com que es refusava d\'atribuir al nou dirigent el t\xc3\xadtol de Negus, ell va recuperar per a ell mateix el t\xc3\xadtol de Meridazmatch i va nomenar Haile Mikael com a governador de l\'\xc3\xbaltima prov\xc3\xadncia que havia conquerit._NEWLINE_Amb la conquesta de Shoa, Tewodros havia reconstru\xc3\xaft en tres anys un Imperi que portava dividit m\xc3\xa9s de dos segles. A principis de l\'any 1856, controlava Godjam, Wollo, Begemder, Tigray i Shoa; cosa que significava que dominava la totalitat de l\'Imperi i va esdevenir "l\'\xc3\xbaltim dels pr\xc3\xadnceps del Zemene Mesafet i el primer Emperador de la nova era". Va canviar la capital, que abans havia estat a Gondar cap a Debre Tabor, a 95\xc2\xa0km al sud-est de la primera. A m\xc3\xa9s, va construir la fortalesa de Meqdela, a 110\xc2\xa0km a l\'est de Debre Tabor.\n_START_SECTION_\nPrimeres mesures del nou Negusse Negest\n_START_PARAGRAPH_\nL\'arribada al poder de Tewodros constitueix el punt de partida de la hist\xc3\xb2ria de l\'Eti\xc3\xb2pia moderna degut a les reformes que va fer. Per a comprendre aquesta voluntat modernitzadora, un element que el diferenciava dels seus predecessors, \xc3\xa9s necessari d\'entendre les viv\xc3\xa8ncies de joventut del personatge. Tewodros va n\xc3\xa9ixer a la prov\xc3\xadncia de Qwara, que sovint patia els raids armats que venien del Sudan i la poblaci\xc3\xb3 local estava "irritada per la indifer\xc3\xa8ncia" del poder central. El clergat tamb\xc3\xa9 estava dividit i anava vers un regionalisme doctrinal, cosa que amena\xc3\xa7ava la cohesi\xc3\xb3 de l\'Esgl\xc3\xa9sia Ortodoxa Et\xc3\xadop, una instituci\xc3\xb3 que simbolitzava la unitat nacional. A m\xc3\xa9s a m\xc3\xa9s, hi havia les confrontacions militars entre els diferents senyors locals. Aix\xc3\xb2 explica la determinaci\xc3\xb3 d\'un jove Kassa, que despr\xc3\xa9s es convertiria en el Negusse Negest de l\'Imperi, a posar final al Zemene Mesafent. Segons Walter Plowden, Tewodros estava fermament resolt a restaurar la gl\xc3\xb2ria de l\'Imperi Et\xc3\xadop, fita a la que es considerava veritablement predestinat. Els primers anys del seu regne es van caracteritzar per la compassi\xc3\xb3, la just\xc3\xadcia social i una lluita per a millorar la vida dels pobres.,_NEWLINE_Tewodros fou el primer que va construir carreteres al pa\xc3\xads. Seguint una costum et\xc3\xadop que volia que el cap mostr\xc3\xa9s exemple comen\xc3\xa7ant els treballs, el Negusse Negest va participar activament a les obres. Treballava durament, tot el dia i amb les seves pr\xc3\xb2pies mans. Els altres treballadors no podien menjar o descansar abans que Tewodros, que donava exemple de superar les dificultats. Tamb\xc3\xa9 fou el primer Negus que va condemnar el tr\xc3\xa0fic d\'esclaus, que havia esdevingut "end\xc3\xa8mic". Els seus diversos edictes contra el tr\xc3\xa0fic d\'esclaus el van convertir en el "precursor de l\'anti-esclavisme a Eti\xc3\xb2pia". En una de les seves campanyes a Godjam, alliber\xc3\xa0 tots els esclaus del mercat de Basso. A Wollo, va prohibir els seus soldats que revenguessin els esclaus capturats. Tot i aix\xc3\xb2, els mercaders d\'esclaus operaven al marge de la llei, a trav\xc3\xa9s de rutes secretes, apartades del centre de decisi\xc3\xb3._NEWLINE_Des del punt de vista cultural, el regnat de Tewodros va veure el desenvolupament de la literatura amh\xc3\xa0rica. Al m\xc3\xa9s alt nivell de l\'Estat, Bahru Zewde va subratllar l\'alta qualitat ling\xc3\xbc\xc3\xadstica de les cartes del Negusse Negest. Fou el primer sobir\xc3\xa0 que va fer escriure les cr\xc3\xb2niques reials en amh\xc3\xa0ric, llengua que durant el seu regnat va esdevenir la llengua nacional. Aquesta llengua va reempla\xc3\xa7ar el lloc del gueez i va encoratjar a que es tradu\xc3\xads la B\xc3\xadblia. Tamb\xc3\xa9 va assegurar el respecte de les regles religioses i culturals. Va demanar als membres de la cort que vestissin de manera elegant. A m\xc3\xa9s a m\xc3\xa9s, com a home molt religi\xc3\xb3s, va exigir als seus s\xc3\xbabdits que valoressin la instituci\xc3\xb3 del matrimoni._NEWLINE_La seva pol\xc3\xadtica administrativa va marcar el debut d\'una \xc3\xa8poca de centralitzaci\xc3\xb3 pol\xc3\xadtica que es va culminar amb Haile Selassie I. Va crear un sistema fiscal i judicial centralitzat, amb funcionaris pagats pel govern, obtenint d\'aquesta manera, una part del poder dels senyors locals. De totes maneres, Tewodros no va renovar totalment la classe dirigent, ja que algunes dinasties que ja estaven instal\xc2\xb7lades van restar al poder. Per exemple, a Tigray, Tewodros va nomenar com Dejazmatch a Kassa Mercha, la fam\xc3\xadlia del qual ja governava la prov\xc3\xadncia; a Shoa, la nominaci\xc3\xb3 de Hayle Mika\xc3\xa9l donava continu\xc3\xaftat a la dinastia de Sahle Selassi\xc3\xa9. Aix\xc3\xb2 mostrava que Tewodros no volia l\'enfrontament amb les dinasties locals. A altres prov\xc3\xadncies, va preferir designar els seus propers, com Ras Engeda, que encap\xc3\xa7al\xc3\xa0 el govern de la prov\xc3\xadncia de Godjam. Inicialment, el sistema semblava continuista, ja que molts dirigents de les antigues dinasties continuaven al poder, essent vassalls de l\'autoritat reial. A Shoa, el Meredazmatch Hayle Mika\xc3\xa9l pag\xc3\xa0 regularment els seus tributs. Tigray, que es va convertir en la principal font del tresor imperial tamb\xc3\xa9 an\xc3\xa0 pagant. Tot i aix\xc3\xb2, altres caps locals tenien la temptaci\xc3\xb3 de revoltar-se, cosa que temia Tewodros, que tenia l\'objectiu d\'unificar l\'ex\xc3\xa8rcit imperial.\n_START_SECTION_\nModernitzaci\xc3\xb3 de l\'ex\xc3\xa8rcit\n_START_PARAGRAPH_\nTewodros va donar molta import\xc3\xa0ncia a l\'ex\xc3\xa8rcit. Al no poder reivindicar una ascend\xc3\xa8ncia salom\xc3\xb2nica, va haver de sostentar el seu poder pel seu talent militar. Per tal de refor\xc3\xa7ar les tropes imperials, Tewodros va emprendre el que Walter Plowden ha anomenat "la gran reforma". Aquesta es va fer en tres \xc3\xa0mbits: l\'organitzaci\xc3\xb3, la disciplina i l\'armement. Aquestes mesures "populars", aix\xc3\xad com les vict\xc3\xb2ries de Towodros van permetre sostentar la seva autoritat. Les reformes van permetre als et\xc3\xadops viure en una "relativa seguretat"._NEWLINE_Al nivell de l\'organitzaci\xc3\xb3, Tewodros desitjava reempla\xc3\xa7ar les forces regionals heretades del Zemene Mesafent per un ex\xc3\xa8rcit nacional \xc3\xbanic. Els soldats que provenien de diferents prov\xc3\xadncies de l\'Imperi es retrobaven en un regiment \xc3\xbanic sota una jerarquia modificada pel Negus. Molts t\xc3\xadtols militars de l\'ex\xc3\xa8rcit militar es van crear a aquesta \xc3\xa8poca, com yasser aleqa o els yamssa aleqa. Tewodros tamb\xc3\xa9 redu\xc3\xad el nombre de soldats de l\'escorta imperial. A m\xc3\xa9s a m\xc3\xa9s, va introduir un salari per als soldats i els hi va prohibir el pillatge dels soldats que afectava als seus s\xc3\xbabdits._NEWLINE_Tewodros va instaurar un sou, el qallabe._NEWLINE_Tewodros tamb\xc3\xa9 va instaurar una disciplina de ferro. A la campanya de Wollo, als soldats que entraven en combat sense esperar a les ordres, se\'ls amputaven alguns membres. A partir de l\'expedici\xc3\xb3 de Shoia, s\'afusellaven els amotinats._NEWLINE_Tenint en compte l\'armament, l\'arsenal de Tewodros era sobretot les armes recuperades al camp de batalla despr\xc3\xa9s d\'una vict\xc3\xb2ria. Va intentar crear f\xc3\xa0briques d\'armes, important les noves tecnologies d\'Europa. Orden\xc3\xa0 als missioners europeus que fabriquessin armes i va fundar una escola a Gafat per a formar els estudiants en l\'elaboraci\xc3\xb3 de material militar. Per altra banda, la primera documentaci\xc3\xb3 d\'un arsenal, creat a Meqdela, data del regnat de Tewodros. Aquest tenia 15 canons, 7 morters, 11063 fusils, 875 pistoles i 481 baionetes, a m\xc3\xa9s de les municions.\n_START_SECTION_\nRevoltes regionals\n_START_PARAGRAPH_\nContra les mesures de centralitzaci\xc3\xb3, els caps locals de diferents regions van tornar a agafar les armes. Tadla Gwalou, a Godjam; Tesso Gobez\xc3\xa9 a Walqayt; Seyfu Sahle Selassie i Bezabeh, a Shoia; Dejazmatch Liben Amad\xc3\xa9 i Amade Bashir, a Wollo es van revoltar tots. Les forces de la prov\xc3\xadncia de Lasta, manades pel Wagshum Gobez\xc3\xa9 van ocupar breument Gonder i al mateix temps es van revoltar Semien i Wegera. Des del debut del seu regnat, nom\xc3\xa9s Kassa de Tigray se li va mostra fidel i respectu\xc3\xb3s. La seva superioritat militar li va permetre sotmetre r\xc3\xa0pidament les revoltes per\xc3\xb2 aquestes se succe\xc3\xafen progressivament. A m\xc3\xa9s a m\xc3\xa9s, hi havia un major descontentament dels pagesos contra la pres\xc3\xa8ncia d\'uns soldats que havien d\'alimentar. La s\xc3\xa8rie de campanyes militars van agravar la pauperitzaci\xc3\xb3 i el despoblament. Tewodros va perdre definitivament la col\xc2\xb7laboraci\xc3\xb3 d\'una part dels s\xc3\xbabdits quan va anunciar la creaci\xc3\xb3 d\'un nou impost per a finan\xc3\xa7ar el sistema de guarnici\xc3\xb3 nacional. Aquestes reaccions van desolar Tewodros, un "home del poble" que volia assegurar al seu pa\xc3\xads un bon nivell de vida i un regnat just._NEWLINE_A principis dels anys 1960, reprim\xc3\xad diversos moviments de revolta sobretot a Tigray i a Begemder. Al desembre del 1860 va matar a Agaw Neguss\xc3\xa9, un dirigent del Nord. El 1865, Menelik s\'escap\xc3\xa0 de Meqdela, va retornar a Shoia i va declarar la independ\xc3\xa8ncia del reu reialme. Gobez\xc3\xa9, fill de l\'antic dirigent de Lasta tamb\xc3\xa9 va tornar a prendre el poder a la seva prov\xc3\xadncia; i Tigray pass\xc3\xa0 a les mans de Kassa Mercha. Entre el 1866 i el 1867 va llan\xc3\xa7ar una s\xc3\xa8rie de campanyes de pacificiaci\xc3\xb3 a Gondar contra Tesso Gobez\xc3\xa9 i a Godjan, contra Tadla Gwalu. Aquestes expedicions van fer que molts soldats de Tewodros desertessin. El 1867, Begemder era l\'\xc3\xbanica prov\xc3\xadncia que continuava controlant. A l\'octubre del 1867, Tewodros ataca Debre tAbor i va a Meqdela, a on s\'instal\xc2\xb7lar\xc3\xa0 fins a la seva mort._NEWLINE_L\'estat crat per Tewodros no funcionava. Desitj\xc3\xb3s d\'assegurar un ordre pol\xc3\xadtic i jur\xc3\xaddic, va constatar que nom\xc3\xa9s la for\xc3\xa7a militar li assegurava el respecte. Allunyat del mar i dels ports no podia adquirir noves armes tan r\xc3\xa0pidament com els caps de Tigray o de Shoia. A m\xc3\xa9s, els soldats de l\'ex\xc3\xa8rcit imperial fugien o desertaven per la duresa de la disciplina. El 1866, el seu ex\xc3\xa8rcit, que havia tingut fins a 100.000 homes, no en tenia m\xc3\xa9s de 10.000. El 1867, la mort d\'Abuna Selama en captivitat va provocar una c\xc3\xb2lera dels cristians ortodoxos et\xc3\xadops. Les revoltes es van estendre per tot el pa\xc3\xads fins al punt que Tewodros nom\xc3\xa9s es podia despla\xc3\xa7ar en la carretera de Debre Tabor a Meqdela. Cap a finals de l\'any 1867, aquest \xc3\xbanic eix de despla\xc3\xa7ament va esdevenir massa arriscat pel Negus i aquest es va instal\xc2\xb7lar definitivament a Meqdela.\n_START_SECTION_\nDeteriorament de les relacions amb el Regne Unit\n_START_PARAGRAPH_\nEl 29 d\'octubre envi\xc3\xa0 dues cartes relativament similars a dos dirigents europeus: un a la reina Vict\xc3\xb2ria i l\'altre a Napole\xc3\xb3 III. Anunci\xc3\xa0 que els "Turcs" no volien cedir territoris territoris et\xc3\xadops i els demanaven ajuda. El Negus don\xc3\xa0 la carta per la sobirana anglesa al Capit\xc3\xa0 Cameron, c\xc3\xb2nsol brit\xc3\xa0nic nomenat el 1862. Recull les paraules que Plowden i John Bell (ambd\xc3\xb3s morts el 1860) li havien dit a Tewodros que Vict\xc3\xb2ria era una "gran Reina" que "estima els cristians". Tamb\xc3\xa9 expressa el seu amor pel Regne Unit. _NEWLINE_El 12 de febrer del 1863, la carta de Tewodros va arribar a Londres per\xc3\xb2 aquesta no va conv\xc3\xa8ncer als brit\xc3\xa0nics. Per aquests, els Otomans eren uns aliats contra l\'amena\xc3\xa7a russa sobre la seva \xc3\x8dndia colonial. El 22 d\'abril, Cameron va rebre una carta del secretari d\'afers estrangers, Earl Russel, que li anunciava la resposta negativa del Regne Unit a les demandes d\'Eti\xc3\xb2pia. Per altra banda, li va ordenar restar a Metsewa fins a nova ordre. L\'abs\xc3\xa8ncia de resposta refor\xc3\xa7\xc3\xa0 la convicci\xc3\xb3 de Tewodros que els brit\xc3\xa0nics l\'ignoraven volunt\xc3\xa0riament._NEWLINE_Segons Richard Pankhurst, la pol\xc3\xadtica brit\xc3\xa0nica era pro-eg\xc3\xadpcia. El 1863, Cameron an\xc3\xa0 al Sudan, territori ocupat pels egipcis, per estudiar un projecte de plantaci\xc3\xb3 de cot\xc3\xb3. Tewodros va veure aquests gestos com el reconeixement de Cameron de l\'ocupaci\xc3\xb3 dels egipcis, aix\xc3\xad com que havia pres partit de manera evident. El novembre del 1863, Cameron va rebre una carta del secretari d\'Earl Russell, James Murray que li deia que era el representant diplom\xc3\xa0tic per a Metsewa i no per a Eti\xc3\xb2pia, cosa que era incorrecte, ja que ell havia estat designat c\xc3\xb2nsol de Sa Majestat a Eti\xc3\xb2pia._NEWLINE_De totes maneres, Tewodros va interpretar aquesta decisi\xc3\xb3 com un canvi de la pol\xc3\xadtica brit\xc3\xa0nica a favor de l\'Imperi Otom\xc3\xa0 que en aquell moment ocupava Metsewa. A Jerusalem, ciutat simb\xc3\xb2lica per Tewodros, mentre que el nou c\xc3\xb2nsol angl\xc3\xa8s no va protestar quan els otomans van destruir un convent et\xc3\xadop important. Aquesta creen\xc3\xa7a del Negus que els brit\xc3\xa0nics estaven a favor dels egipcis, fou el punt de partida de la querella d\'aquest amb els brit\xc3\xa0nics. Despr\xc3\xa9s d\'esperar la resposta durant un any, Tewodros es va ofendre per l\'abs\xc3\xa8ncia de resposta i perd\xc3\xa9 la paci\xc3\xa8ncia. El 4 de gener del 1864, empreson\xc3\xa0 a Cameron i altres membres del personal diplom\xc3\xa0tic a la fortalesa de Meqdela. Aquest gest, provocat per la manca d\'alternatives, no feu que els brit\xc3\xa0nics li donessin resposta. El Regne Unit va demanar l\'alliberaci\xc3\xb3 dels seus ostatges i li van prometre ajuda militar a canvi. Insatisfet amb la seva resposta, Tewodros feu empresonar a l\'enviat brit\xc3\xa0nic a Meqdela, que va obtenir el sobrenom de l\'"Hotel dels Ambaixadors"._NEWLINE_Al juliol del 1866, Martin Flad, un missioner enviat per Tewodros a la cort anglesa, represent\xc3\xa0 l\'\xc3\xbaltim esfor\xc3\xa7 de pacificaci\xc3\xb3 de les relacions. Al gener del 1967, el Negusse Negest va rebre una carta que li deia que el Regne Unit acceptava enviar ajuda militar si els ostatges eren alliberats i enviats a Metsewa. Tot i aix\xc3\xb2, la dona de Flad, que estava a Eti\xc3\xb2pia, va informar el seu marit que els europeus tornaven a estar empresonats. Cap al desembre del 1866, els brit\xc3\xa0nics van exigir l\'alliberament dels presoners i que els portessin a Metsewa. Per\xc3\xb2 a l\'interior, Tewodros no controlava el seu pa\xc3\xads i no va respondre a l\'ultim\xc3\xa0tum brit\xc3\xa0nic i el Regne Unit va decidir enviar una expedici\xc3\xb3 punitiva per tal d\'alliberar els captius.\n_START_SECTION_\nHer\xc3\xa8ncia i mem\xc3\xb2ria\n_START_PARAGRAPH_\nSegons Bahru Zewde, tres indrets resumeixen la vida de Tewodros: Qwara, GAfat i Meqdela. El primer li va servir de base pol\xc3\xadtica i militar; el segon simbolitza el seu zel modernitzador; i el tercer esdev\xc3\xa9 el seu \xc3\xbaltim refugi i el lloc de la seva mort. En general les reformes de Tewodros van estar mancades de "consist\xc3\xa8ncia i m\xc3\xa8tode" i van constituir una s\xc3\xa8rie de "temptatives avortades". Les seves mesures no van poder \xc3\xa9sser posades en obra. Diversos factors ho van explicar. La geografia d\'Eti\xc3\xb2pia impedia una comunicaci\xc3\xb3 r\xc3\xa0pida i l\'aplicaci\xc3\xb3 deguda de les reformes. Fou incapa\xc3\xa7 de traduir pol\xc3\xadticament una superioritat i una for\xc3\xa7a militar evident. La seva voluntat no va ser suficient per a redre\xc3\xa7ar el pa\xc3\xads ven\xc3\xa7ut per la divisi\xc3\xb3 dels senyors locals. El seu intent de crear una nova classe dirigent s\'enfront\xc3\xa0 a les nominacions pol\xc3\xadtiques i no idealistes que havia fet quan va mantenir les antigues dinasties en el poder. Paul Henze va precisar que si hagu\xc3\xa9s disposat de pocs administradors, no hagu\xc3\xa9s pogut dur a cap les seves reformes i renovacions. Els seus objectius progressistes no tenien els m\xc3\xa8todes adequats ni els mitjans; la seva pol\xc3\xadtica provoc\xc3\xa0 controv\xc3\xa8rsies a la seva \xc3\xa8poca._NEWLINE_Els historiadors han contemplat m\xc3\xa9s els seus projectes i ideals que les seves fites, tot i que Shiferaw anota que deixen de banda la causa de la legitimitat de Tewodros. A partir de la meitat de segle XX, Tewodros va esdevenir, als ulls dels et\xc3\xadops, "el m\xc3\xa9s popular de tots els sobirans". Despr\xc3\xa9s de la seva mort, les generacions que el van continuar el van veure com un home excepcional, creant un veritable mite al seu voltant. Fou pels seus ideals que ell va esdevenir popular._NEWLINE_Els Et\xc3\xadops veuen en ell un precursor de la modernitat i un partidari d\'una "Eti\xc3\xb2pia reunificada i forta". VA restablir la unitat pol\xc3\xadtica i religiosa d\'Eti\xc3\xb2pia i les seves antigues fronteres "del Nil a la Mar Roja". Va voler modernitzar el seu pa\xc3\xads. Per altres, Tewodros fou "el primer centralitzador modern". Henze diu que "ell pos\xc3\xa0 final a un segle de decrepitud de l\'estat, propos\xc3\xa0 una visi\xc3\xb3 d\'unitat i progr\xc3\xa9s" Despr\xc3\xa9s de la seva coronaci\xc3\xb3, va debutar el proc\xc3\xa9s d\'unificaci\xc3\xb3 nacional. "Va despertar el pa\xc3\xads" i els seus successors van seguir la seva obra. Segons Marcus, "el regne de Menelik II (1889-1913) represent\xc3\xa0 el triomf de la idea del centralisme iniciada per Tewodros i confirmat per Yohannes IV (1872-1889)". Finalment, la imaginaci\xc3\xb3 de tota una generaci\xc3\xb3 d\'Et\xc3\xadops va estar marcada per aquest "guerrer extraordinari" i les "seves vict\xc3\xb2ries brillants sobre els ex\xc3\xa8rcits m\xc3\xa9s importants que el seu".'